 भाजपा नेता वरूण गांधी मुस्लिमें खलाफ उगलेआ गेदा जैह्‌र शर्मनाक ऐ जेहदी चबक्खे निंदेआ कीती जा करदी ऐ हालांके उंदी बचाऽ बी करा करदी ऐ।  उंदे पास्सेआ दित्ता गेआ मुस्लिम-बरोधी ब्यान छड़ी कुसै इक मनुक्खै दी बमार बचारधारा दी छवि पेश नेईं करदा बलके संघ परोआर थमां बने दी भाजपा दी हिदुत्व मानसिकता दा गै इक हिस्सा ऐ जेहदा प्रचार कीता गेआ ऐ।  रपोट मताबक वरूण होरें ना छड़ा मुस्लिमें खलाफ जैहर उगलेआ बलके कार्यक्रम थमां इक सिक्ख माहनू गी बाह्‌र जाने लेई गलाया।  वरूण गांधी दे जैहरीले वक्तव्य संघ परोआर पास्सेआ खुल्ले इच गायी जाने आह्‌ली गल्लें थमां बक्ख नेईं ऐ ते केई गल्लें इच उनें प्रवीन तोगड़िया ते दिनेश भारती आङर छड़ा इस जैहर गी बाह्‌र आहन्नेआ ऐ जदके उंदे मुस्लिम बरोधी बयान गी लेइयै दूरी बी कायम रक्खने दी ऐ, संघ परोआर पूरी चाल्ली कन्नै उंदी इस नफरत कन्नै भरोचे दी सांप्रदायिक मानसिकता दे प्रति प्रतिबद्ध ऐ।  जदके नरेन्द्र मोदी गै शैद गैर-हिन्दुएं खलाफ अपनी नफरत गी लेइयै खुल्ले तौर उप्पर बोलदे न, खास तौरे उप्पर उच्चजाति दे हिंदु, बाकी छड़ी धर्मनिरपेक्ष छवि पेश करदे न इक नकाब दे पिच्छे रेहियै।  किश ध्याड़े पैह्‌ले पीलीमीत इच जन रैली इच वरूण गांधी पास्सेआ दित्ते गेदेउंदे संबोधन गी लेइयै भाजपा दे इक बी बड्डे नेता ने एहदा खुल्ले तौरे उप्पर ना गै एहदा बरोध कीता ते नां गै निंदेआ कीती।  इस देशे इच धर्मनिर्पेक्षता ते लोकें ते समुदायें दे लोकतांत्रिक अधिकरें, खासकरियै अल्पसंख्यकें गी लेइयै एहदे कन्नै भाजपपा दी छवि स्पश्ट रूपै कन्नै सामनै औंदी ऐ।  हालांके एह् मता शर्मनाक ते मता निंदकीय ऐ, एहदे च कोई शैंका नेईं होनी चाहिदी जे जेकर भाजपा नेता जां संघ परोआर अपना असलीत आह्‌ला रंग दस्सना रंभ करी आंङन।  कुसै चाल्ली कन्नै वरूण गांधी दा मामला मता रूचिकर ऐ।  ओह् भारत दे पैह्‌ले प्रधानमंत्री दे पौत्र न जेह्‌के हिन्दु-मुस्लिम एकता दे म्हान समर्थक ते धर्मनिर्पेक्ष छवि दे रेह्। 